Diari Oficial de la Generalitat Valenciana


Sumari del DOGV 8812, del 15-05-2020 (2020/3419)

RESOLUCIÓ de 12 de maig de 2020, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions de capital del programa 542.50, Investigació, desenvolupament tecnològic i innovació, de la Conselleria d'Innovació, Universitats, Ciència i Societat Digital, per a la inclusió d'una línia de subvenció de concessió directa per import de 562.910 euros, finançada amb ajust en el mateix capítol i programa. (Exp. 21.001/20-026).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8812

Data del DOGV
:   15-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3419


Data del document
:   12-05-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic
    * malaltia infecciosa
    * cura d'infermeria
    * investigació
    * epidèmia
    * ajuda pública
    * salut pública
    * cura de la salut
    * estat d'emergència
    * legislació

RESOLUCIÓ de 12 de maig de 2020, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions de capital del programa 542.50, Investigació, desenvolupament tecnològic i innovació, de la Conselleria d'Innovació, Universitats, Ciència i Societat Digital, per a la inclusió d'una línia de subvenció de concessió directa per import de 562.910 euros, finançada amb ajust en el mateix capítol i programa. (Exp. 21.001/20-026). [2020/3419]  
Davant la urgent necessitat que les administracions públiques, en l'àmbit de les seues competències, adoptaren mesures urgents que permeten pal·liar els efectes negatius que la Covid-19 està causant en la nostra societat, el Consell ha aprovat el Decret 51/2020,del Consell, de 17 d'abril, d'aprovació de les bases reguladores i de concessió directa d'ajudes urgents per al finançament de solucions científiques innovadores directament relacionades amb la lluita contra el Covid-19, per import de 562.910 euros, amb la finalitat de fer costat a les empreses i centres d'investigació de la Comunitat Valenciana que puguen disposar de solucions innovadores que, si bé no estan disponibles en el mercat, podrien implementar-se a molt curt termini i en àmbits directament relacionats amb la Covid-19.  
Per tot això, la Conselleria d'Innovació, Universitats, Ciència i Societat Digital proposa la creació d'una línia de subvenció de concessió directa denominada «Ajudes urgents per al finançament de solucions científiques innovadores detectades en el Sistema Valencià d'Innovació per a la lluita contra la Covid-19.» en el capítol 7 del programa 542.50, Investigació, desenvolupament tecnològic i innovació, per import de 562.910 euros, mitjançant la transferència de disponibilitats existents no vinculades a compromisos pendents ni a finançament condicionat en la línia de concurrència competitiva S8252 «Suport a persones investigadores amb talent. Pla generació talent.», del mateix capítol i programa.  
  
A aquest efecte, i d'acord amb el que es preveu en els articles 21 i 24 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic, adopta la següent resolució:  
  
Primer  
Autoritzar les següents modificacions en l'annex de transferències i subvencions de capital del programa 542.50, Investigació, desenvolupament tecnològic i innovació, aplicació 21.02.01  
1. La minoració de la línia de concurrència competitiva S8252, d'acord amb el següent detall:  
2. La inclusió d'una nova línia de subvenció de concessió directa amb les dades descriptives que es detallen a continuació:  
  
Codi: S8381 Denominació: Ajudes urgents per al finançament de solucions científiques innovadores detectades en el Sistema Valencià d'Innovació per a la lluita contra la Covid-19.  
Import: 562.910 Beneficiaris previstos: empreses i organismes d'investigació (segons annex Decret 51/2020).  
Mode de concessió:  
Concessió directa art. 168.1 C) Llei 1/2015.  
Decret 51/2020, del Consell Descripció i finalitat: la finalitat d'aquestes subvencions és el finançament de projectes científics innovadores, que encara que no estiguen disponibles en el mercat i puguen implementar-se a curt termini en àmbits directament relacionats amb la lluita contra la Covid-19.  
  
  
  
València, 12 de maig de 2020.- El conseller d'Hisenda i Model Econòmic: Vicent Soler i Marco.